ਹੀਨਾ ਸਿੱਧੂ

ਉੱਥੋਂ ਖ਼ਬਰ ਆਈ ਕਿ ਨਿਸ਼ਾਨੇਬਾਜ਼ੀ ਦੇ ਮੁਕਾਬਲੇ ਵਿੱਚ ਜਸਪਾਲ ਰਾਣਾ ਦੀ ਪਿਸਤੌਲ ਜਾਮ ਹੋ ਗਈ ਹੈ। ਅਜਿਹਾ ਸ਼ਾਇਦ ਹੀ ਕਦੇ ਹੋਇਆ ਹੋਵੇ।

ਜਦੋਂ ਜਸਪਾਲ ਰਾਣਾ ਭਾਰਤ ਵਾਪਿਸ ਆਏ ਤਾਂ ਬਹੁਤ ਨਾਰਾਜ਼ ਸੀ ਕਿ ਖਿਡਾਰੀਆਂ ਨੂੰ ਚੰਗੀਆਂ ਸਹੂਲਤਾਂ ਵੀ ਨਹੀਂ ਮਿਲਦੀਆਂ।

ਸਾਲ 2022 ਵਿੱਚ ਰਾਸ਼ਟਰਮੰਡਲ ਖੇਡਾਂ ਦੀ ਨਿਸ਼ਾਨੇਬਾਜ਼ੀ ਨਹੀਂ

ਉੱਥੇ ਜਸਪਾਲ ਰਾਣਾ ਇਨ੍ਹੀਂ ਦਿਨੀਂ ਵੀ ਇਸ ਗੱਲ ਤੋਂ ਨਾਰਾਜ਼ ਹਨ ਕਿ ਅਗਲੀਆਂ ਰਾਸ਼ਟਰਮੰਡਲ ਖੇਡਾਂ ਜਿਨ੍ਹਾਂ ਦਾ ਆਯੋਜਨ ਸਾਲ 2022 ਵਿੱਚ ਇੰਗਲੈਡ ਦੇ ਬਰਮਿੰਘਮ ਵਿੱਚ ਹੋਣਾ ਹੈ ਉੱਥੇ ਨਿਸ਼ਾਨੇਬਾਜ਼ੀ ਸ਼ਾਮਲ ਨਹੀਂ ਹੈ।

ਅੰਜਲੀ ਭਾਗਵਤ

ਉਨ੍ਹਾਂ ਨੇ ਤਾਂ ਭਾਰਤੀ ਖਿਡਾਰੀਆਂ ਨੂੰ ਇਨ੍ਹਾਂ ਖੇਡਾਂ ਦਾ ਬਾਈਕਾਟ ਕਰਨ ਦੀ ਅਪੀਲ ਵੀ ਕੀਤੀ ਜਿਸਦਾ ਵਿਰੋਧ ਕਰਦੇ ਹੋਏ ਸਟਾਰ ਨਿਸ਼ਾਨੇਬਾਜ਼ ਜੀਤੂ ਰਾਏ ਨੇ ਕਿਹਾ ਕਿ ਅਜਿਹਾ ਕਰਨਾ ਠੀਕ ਨਹੀਂ ਹੈ।

ਨਿਸ਼ਾਨੇਬਾਜ਼ੀ ਫਿਰ ਇਨ੍ਹਾਂ ਖੇਡਾਂ ਵਿੱਚ ਸ਼ਾਮਲ ਹੋ ਸਕਦੀ ਹੈ।

ਹੁਣ ਕਾਫ਼ੀ ਭਾਰੀ ਮਨ ਨਾਲ ਭਾਰਤੀ ਨਿਸ਼ਾਨੇਬਾਜ਼ ਆਸਟ੍ਰੇਲੀਆ ਵਿੱਚ ਹੋਣ ਵਾਲੀਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਜਾਣਗੇ।

ਕੁਝ ਵੀ ਹੋਵੇ ਭਾਰਤ ਵਿੱਚ ਨਿਸਾਨੇਬਾਜ਼ੀ ਨੂੰ ਪ੍ਰਸਿੱਧ ਬਣਾਉਣ ਵਿੱਚ ਸਭ ਤੋਂ ਪਹਿਲਾਂ ਨਾਮ ਜਸਪਾਲ ਰਾਣਾ ਦਾ ਹੀ ਹੈ।

ਜਸਪਾਲ ਰਾਣਾ

ਉਨ੍ਹਾਂ ਨੇ ਸਾਲ 1994 ਵਿੱਚ ਕੈਨੇਡਾ ਵਿੱਚ ਹੋਈਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਆਪਣੀ ਚਮਕ ਬਿਖੇਰੀ ਸੀ।

ਜਸਪਾਲ ਰਾਣਾ ਨੇ ਦਿੱਤੀ ਭਾਰਤੀ ਨਿਸ਼ਾਨੇ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਬਾਜ਼ੀ ਨੂੰ ਨਵੀਂ ਦਿਸ਼ਾ

ਜਸਪਾਲ ਰਾਣਾ ਨੇ ਉੱਥੇ ਸੈਂਟਰ ਫਾਇਰ ਪਿਸਟਲ ਵਿੱਚ ਸੋਨ, ਸੈਂਟਰ ਫਾਇਰ ਪਿਸਟਲ ਡਬਲਜ਼ ਵਿੱਚ ਅਸ਼ੋਕ ਪੰਡਿਤ ਨਾਲ ਮਿਲ ਕੇ ਸੋਨ, ਏਅਰ ਪਿਸਟਲ ਵਿੱਚ ਸਿਲਵਰ ਅਤੇ ਏਅਰ ਪਿਸਟਲ ਡਬਲਜ਼ ਵਿੱਚ ਵਿਵੇਕ ਸਿੰਘ ਨਾਲ ਮਿਲ ਕੇ ਤਾਂਬੇ ਦਾ ਤਗਮਾ ਜਿੱਤਿਆ ਸੀ।

ਇਸੇ ਸਾਲ ਉਨ੍ਹਾਂ ਨੇ ਜਾਪਾਨ ਵਿੱਚ ਹੋਈਆਂ ਏਸ਼ੀਆਈ ਖੇਡਾਂ ਵਿੱਚ ਭਾਰਤ ਨੂੰ 25 ਮੀਟਰ ਸੈਂਟਰ ਫਾਇਰ ਪਿਸਟਲ ਵਿੱਚ ਗੋਲਡ ਅਤੇ ਇਸੇ ਮੁਕਾਬਲੇ ਦੇ ਟੀਮ ਵਰਗ ਵਿੱਚ ਤਾਂਬੇ ਦਾ ਮੈਡਲ ਦਿਵਾਇਆ ਸੀ।

ਬਸ ਉਸ ਤੋਂ ਬਾਅਦ ਭਾਰਤੀ ਨਿਸ਼ਾਨੇਬਾਜ਼ਾਂ ਨੇ ਪਿੱਛੇ ਮੁੜ ਕੇ ਨਹੀਂ ਦੇਖਿਆ।

ਉਸ ਤੋਂ ਬਾਅਦ ਤਾਂ ਰਾਜਵਰਧਨ ਸਿੰਘ ਰਾਠੌਰ, ਅਭਿਨਵ ਬਿੰਦਰਾ, ਗਗਨ ਨਾਰੰਗ, ਅੰਜਲੀ ਭਾਗਵਤ ਅਤੇ ਵਿਜੇ ਕੁਮਾਰ ਤੋਂ ਇਲਾਵਾ ਬਹੁਤ ਸਾਰੇ ਨਿਸ਼ਾਨੇਬਾਜ਼ ਆਪਣੀ ਪਛਾਣ ਬਣਾਉਣ ਵਿੱਚ ਕਾਮਯਾਬ ਰਹੇ।

ਅਭਿਨਵ ਬਿੰਦਰਾ

21ਵੀਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਭਾਰਤੀ ਨਿਸ਼ਾਨੇਬਾਜ਼ਾਂ ਤੋਂ ਤਗਮਿਆਂ ਦੀ ਉਮੀਦ ਸਭ ਤੋਂ ਵੱਧ ਰਹੇਗੀ।

ਨਿਸ਼ਾਨੇਬਾਜ਼ੀ ਵਿੱਚ 19 ਗੋਲਡ, 19 ਸਿਲਵਰ ਅਤੇ 19 ਤਾਂਬੇ ਦੇ ਤਗਮਿਆਂ ਸਹਿਤ ਕੁੱਲ 57 ਮੈਡ ਦਾਅ 'ਤੇ ਹੋਣਗੇ।

ਇਸ ਵਾਰ ਨਿਸ਼ਾਨੇਬਾਜ਼ੀ ਵਿੱਚ 10 ਮੀਟਰ ਏਅਰ ਪਿਸਟਲ, 10 ਮੀਟਰ ਰਾਇਫਲ, 25 ਮੀਟਰ ਪਿਸਟਲ (ਸਿਰਫ਼ ਮਹਿਲਾ ਵਰਗ), 25 ਮੀਟਰ ਰੈਪਿਡ ਫਾਇਰ ( ਸਿਰਫ਼ ਪੁਰਸ਼ ਵਰਗ), 50 ਮੀਟਰ ਪਿਸਟਲ (ਸਿਰਫ਼ ਪੁਰਸ਼), 50 ਮੀਟਰ ਰਾਇਫਲ 3 ਪੋਜ਼ੀਸ਼ਨ, 50 ਮੀਟਰ ਰਾਇਫਲ ਪਰੋਨ, ਟਰੈਪ, ਡਬਲ ਟਰੈਪ, ਸਕੀਟ ਅਤੇ ਕਵੀਨਸ ਪ੍ਰਾਈਜ਼ ਸ਼ਾਮਲ ਹਨ।

ਰਾਸ਼ਟਰਮੰਡਲ ਖੇਡਾਂ ਵਿੱਚ ਭਾਰਤੀ ਨਿਸ਼ਾਨੇਬਾਜ਼ਾਂ ਦਾ ਦਬਦਬਾ

ਰਾਸ਼ਟਰਮੰਡਲ ਖੇਡਾਂ ਵਿੱਚ ਭਾਰਤੀ ਨਿਸ਼ਾਨੇਬਾਜ਼ਾਂ ਦੇ ਦਬਦਬੇ ਦਾ ਅੰਦਾਜ਼ਾ ਇਸੇ ਤੋਂ ਲਗਾਇਆ ਜਾ ਸਕਦਾ ਹੈ ਕਿ ਭਾਰਤ ਨੇ ਅੱਜ ਤੱਕ 56 ਗੋਲਡ, 40 ਸਿਲਵਰ ਅਤੇ 22 ਤਾਂਬੇ ਦੇ ਤਗਮਿਆਂ ਸਹਿਤ 118 ਮੈਡਲ ਆਪਣੇ ਨਾਂ ਕੀਤੇ ਹਨ।

ਹੀਨਾ ਸਿੱਧੂ ਦੇ ਨਾਲ ਅਨੂ ਰਾਜ ਸਿੰਘ

ਭਾਰਤ ਨੇ ਪਿਛਲੇ ਰਾਸ਼ਟਰਮੰਡਲ ਖੇਡ ਸਾਲ 2014 ਗਲਾਸਗੋ ਵਿੱਚ ਨਿਸ਼ਾਨੇਬਾਜ਼ੀ ਵਿੱਚ 4 ਗੋਲਡ, 9 ਸਿਲਵਰ ਅਤੇ 4 ਕਾਂਸੀ ਸਮੇਤ 17 ਮੈਡਲ ਜਿੱਤੇ ਸੀ।

ਅਭਿਨਵ ਬਿੰਦਰਾ ਨੇ ਪੁਰਸ਼ਾਂ ਦੀ 10 ਮੀਟਰ ਏਅਰ ਰਾਇਫਲ, ਅਪੂਰਵੀ ਚੰਦੇਲਾ ਨੇ ਇਸੇ ਮੁਕਾਬਲੇ ਦੇ ਮਹਿਲਾ ਵਰਗ, ਰਾਹੀ ਸਰਨੋਬਤ ਨੇ 25 ਮੀਟਰ ਪਿਸਟਲ ਅਤੇ ਜੀਤੂ ਰਾਏ ਨੇ 50 ਮੀਟਰ ਪਿਸਟਲ ਵਿੱਚ ਗੋਲਡ ਮੈਡਲ ਜਿੱਤਿਆ ਸੀ।

ਜੀਤੂ ਰਾਏ ਨੇ ਤਾਂ ਸਾਲ 2014 ਵਿੱਚ ਏਸ਼ੀਆਈ ਖੇਡਾਂ ਵਿੱਚ ਵੀ 50 ਮੀਟਰ ਪਿਸਟਲ ਵਿੱਚ ਗੋਲਡ ਮੈਡਲ ਜਿੱਤਿਆ। ਜੀਤੂ ਰਾਏ 10 ਮੀਟਰ ਏਅਰ ਪਿਸਟਲ ਵਿੱਚ ਵੀ ਹਿੱਸਾ ਲੈਣਗੇ।

ਜੀਤੂ ਰਾਏ, ਅਪੂਰਵੀ ਚੰਦੇਲਾ, ਮਨੂ ਭਾਕਰ, ਗਗਨ ਨਾਰੰਗ ਅਤੇ ਹੀਨਾ ਸਿੱਧੂ ਤੋਂ ਉਮੀਦਾਂ

ਜੀਤੂ ਰਾਏ ਤੋਂ ਇਲਾਵਾ ਬੇਹੱਦ ਤਜਰਬੇਕਾਰ ਗਗਨ ਨਾਰੰਗ 50 ਮੀਟਰ ਰਾਇਫਲ ਪਰੋਨ ਵਿੱਚ, ਮਾਨਵਜੀਤ ਸਿੰਘ ਸਿੱਧੂ ਟਰੈਪ ਵਿੱਚ, ਅਪੂਰਵੀ ਚੰਦੇਲਾ 10 ਮੀਟਰ ਏਅਰ ਰਾਇਫਲ ਵਿੱਚ, ਹੀਨਾ ਸਿੱਧੂ 10 ਮੀਟਰ ਏਅਰ ਪਿਸਟਲ ਅਤੇ 25 ਮੀਟਰ ਪਿਸਟਲ ਵਿੱਚ ਅਤੇ ਮਨੂ ਭਾਕਰ 10 ਮੀਟਰ ਏਅਰ ਪਿਸਟਲ ਵਿੱਚ ਭਾਰਤ ਦੀ ਸਭ...